ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 17 નવેમ્બરના ભાજપ દ્વારા ઉમેદવારોની પહેલી યાદી બહાર પાડવામાં આવી છે. આ યાદીમાં જુનાગઢની વિધાનસભા સીટ પરના ઉમેદવાર તરીકે મહેન્દ્રભાઈ મશરુની પસંદગી કરવામાં આવી છે. તો મહેન્દ્રભાઈ મશરુ વિષે થોડુ જાણીએ. 62 વર્ષના મહેન્દ્રભાઈના પિતાનું નામ લીલાધરભાઈ મશરુ છે. તેમની સંપત્તિ 3 લાખની આસપાસ છે. તેમના અભ્યાસની વાત કરવામાં આવે તો તેમણે સ્નાતક સુધીનો અભ્યાસ કર્યો છે. તેમણે બી.એસ.સી.ની સાથે એલ.એલ.બી.નો અભ્યાસ કર્યો છે.